open-index/open-wikipedia-markdown huggingface dataset:
Personalunion

**Personalunion** er en union hvor to eller flere stater har et felles statsoverhode som regjerer over alle statene, men hvor hver enkelt stat er uavhengig av hverandre og derfor regnes som selvstendige. Til forskjell fra personalunion er en realunion som er en union mellom selvstendige, likestilte stater, med felles statsoverhode og med felles utenrikspolitikk organisert ved felles, og gjensidig bindende overenskomst.

Begrepet «personalunion» ble opprettet av den tyske juristen Johann Stephan Pütter, og introduserte det i *Elementa iuris publici germanici* («Elementer av tysk offentlig rett») fra 1760.

Kalmarunionen var en typisk personalunion. 

Foreningen (under en monark) av de to kongeriker i Skottland og England i 1603 var også en personalunion hvor begge riker fortsatte å eksistere, men altså delte monark. Den første kongen i unionen er derfor både kong Jakob VI av Skottland og Jakob I av England. 

Jakob VI og I ga i 1606 ordre om at ett britisk flagg skulle bli skapt som kombinerte kors-symbolene i de to respektive engelske og skotske flaggene, henholdsvis korset til sankt Georg og sankt Andreas (Andrew på engelsk). Resultatet var Union Jack, hvor Jack er forkortelse for *Jacobus*, den latinske versjonen av Jakob (James på engelsk).

## Personalunioner
* Kalmarunionen mellom Norge, Danmark og Sverige, med avbrudd fra 1397 til 1523.
* Kongerikene Danmark og Norge fra 1397 til 1536/1537, deretter realunion.
* Kongeriket Danmark og hertugdømmene Slesvig og Holsten frem til 1864.
* Unionen mellom Sverige og Norge fra 1814 til 1905
* Sverige, Norge og Skåne på 1300-tallet
* Castilla og Aragón fra 1469 til 1580
* Sverige var fra 1592 til 1599 i personalunion med Polen-Litauen
* England og Skottland fra 1603 til 1707
* Brandenburg-Preussen fra 1618 til 1701
* Storbritannia og Irland fra 1707 til 1801
* Storbritannia og Hannover fra 1714 til 1837
* Danmark og Island fra 1. desember 1918 til 17. juni 1944
*Polen-Litauen mellom Kongedømmet Polen og Storhertugdømmet Litauen fra 1386 til 1596
* Polen og Sachsen under huset Wettin

## Referanser


## Se også
* Konføderasjon
* Føderasjon
CAFTA

**CAFTA** (*Central American Free Trade Agreement*) er en frihandelsavtale mellom USA, Costa Rica, Honduras, El Salvador, Guatemala, Den dominikanske republikk og Nicaragua. 

Avtalen ble signert i mai 2004, mens Den dominikanske republikk signerte i august samme år. 

## Eksterne lenker
* Office of the United States Trade Representative
Alloway

**Alloway** (skotsk-gælisk: *Allmhaigh*) er en landsby i South Ayrshire i Skottland. Den regnes som en forstad til regionens administrasjonsby, Ayr. Landsbyen er mest kjent for å være fødestedet til dikteren Robert Burns (1759–1796) og lokaliseringen for diktet *Tam o'Shanter* (1790) som omtaler Alloway, blant annet kirken og brua *Brig o'Doon*. Det er reist et minnesmerke over Burns i byen. 

Tobias Bachope (ca. 1665–1710), mureren ansvarlig for byggingen av godsene Hopetoun House, Craigiehall og Kinross House, kom også fra Alloway. Noen historiske deler av landsbyen utgjør et verneområde. Alloway har flere museer. Landsbyen og områdene rundt ble innlemmet i Royal Burgh of Ayr i 1935, og den utvidede landsbyen er nå en forstad til Ayr.

## Robert Burns

Fødestedet til Robert Burns, kjent som Burns Cottage («Burns’ hytte») , ligger i Alloway, nå ved siden av et museum som inneholder originale manuskripter av hans poesi. Et minnesmerke fra 1800-tallet over Burns, formet av Thomas Hamilton, ligger ved foten av landsbyen ved siden av den nåværende kirken.

Den nærliggende, nå ødelagte kirken Alloway Auld Kirk og broen Brig o' Doon er omtalt i diktet *Brig o'Doon*, og er for tiden turistattraksjoner. Burns far, William Burnes, er gravlagt i Auld Kirk. For å legge til et «spøkelsesaktig» utseende til stedet, tennes grønne lys over det om natten.

Hele området knyttet til Burns, som omfatter Burns Cottage, Brig o' Doon, Alloway Auld Kirk, de gamle og nye museumsbygningene, Burns-monumentet og relevante lokale landemerker, vedlikeholdes av National Trust for Scotland som museum for Robert Burns’ fødested.

## Referanser


## Eksterne lenker
*
* About Ayr, South Ayrshire Council
* South Ayrshire Council - South Ayrshire Councils nettsted med info om rådets tjenester
Free Trade Area of the Americas

**FTAA** (Free Trade Area of the Americas) var en *foreslått* frihandelsavtale mellom alle land på det amerikanske kontinentet, unntatt Cuba. 

Prosessen ble startet i desember 1994 på *Summit of the Americas* med representanter fra 34 land i Miami. Forhandlingene ble offisielt startet i april 1998. 

Avtalen var planlagt å tre i kraft i 2005, men partene ble ikke enige om en avtale.

## Eksterne lenker
* FTAA-prosessens offisielle hjemmeside
Albrecht I av Tyskland

**Albrecht I av det tysk-romerske riket** (født i juli 1255 i Rheinfelden, død 1. mai 1308) var konge av Tyskland og hertug av Østerrike.

## Referanser
Huhtamaki

**Huhtamäki Oyj** er en finsk-eid emballasjeprodusent.

Bedriften ble grunnlagt i Karleby i Finland av *Heikki Huhtamäki* i 1920. Den var opprinnelig en godteribedrift, men i løpet av 1930-åra utviklet den seg til også å omhandle matvarer generelt. I løpet av 1940-tallet ble også helseprodukter inkludert, og i løpet av de neste tretti årene også dameklær, tung industriteknikk, reklame og elektroniske komponenter. Globalt er Huhtamaki i dag en av verdens største emballasjeprodusenter, med ca. 15 500 ansatte i 36 land.

## Eksterne lenker
*
Spenncon

**Spenncon AS** et selskap, eiet av Consolis  et private equity-selskap som produserer råbygg basert på prefabrikkerte betongelementer. Selskapet har +/- 300 ansatte og en omsetning på rundt 700 millioner kroner (2024). Spenncon har historie tilbake til 1961 med fabrikk i Hønefoss.

## Historie
I 2017 avviklet Spenncon sin virksomhet i Bergen og flyttet denne produksjonen til Rogaland. Den samlede produksjonen ble flyttet fra Foss-Eikeland til Skurve, fabrikken der ble gjenåpnet i 2018. Siden oppkjøp av AS Betong i 2014, gikk bedriften med underskudd flere år, og bort imot halv milliarder fram til 2024. Spenncon solgte fabrikken i Verdal til Overhalla Betongindustri i 2020. Spenncon hadde også en søsterbedrift Spenncon Rail på Hønefoss som produserer jernbanesviller. Spenncon Rail ble også solgt av Consolis til  TowerBrook, også et private equity-selskap i 2021, og byttet navn til Sateba Norway. Spenncon har per 2024 kun 3 fabrikker igjen, en på Hønefoss, en i Hjørungavåg og en på Skurve.

## Referanser


## Eksterne lenker
*
Stig Inge Bjørnebye

**Stig Inge Bjørnebye** (født 1969) er en norsk fotballeder, fotballtrener og tidligere fotballspiller som er sportsdirektør for den danske klubben .

Han har spilt for Elverum Fotball, Strømmen Idrettsforening, Kongsvinger IL Toppfotball, Rosenborg Ballklub, Liverpool FC, Brøndby IF og Blackburn Rovers FC. Han har spilt 75 , og scoret ett landslagsmål. Han har også vært assistenttrener for det norske landslaget og trener for . 

## Biografi
Bjørnebye er født i Elverum som sønn av hopprenner Jo Inge Bjørnebye. Stig Inge Bjørnebye er gift med den tidligere håndballkeeperen Hege Frøseth. 

Mens Stig Inge Bjørnebye spilte for Kongsvinger i Eliteserien, spilte hans bror Kristian Bjørnebye og deres fettere Brede Bjørnebye og Morten Bjørnebye for  i divisjonen under. I 1991 møtte han sine familiemedlemmer i kamp da Kongsvinger beseiret Elverum i tredje runde av NM.

På høsten i 1990 var han på prøvespill hos  og  uten å bli tilbudt kontrakt. Han spilte tre reservelagskamper for QPR under et halvannen ukes opphold.

Bjørnebye vant «The Double» i 1992 som Rosenborg-spiller, og ble den store helten da han satte inn det avgjørende målet i cupfinalen mot  sekunder før full tid i en legendarisk finalekamp.

Bjørnebye spilte da Liverpool vant den engelske ligacupen i 1995 på Wembley Stadium. Dette var også det eneste troféet Bjørnebye var med på å vinne i Liverpool. Bjørnebyes spillerdrakt og medalje fra finalen er i dag utstilt på Fotballmuseet på Ullevaal Stadion. Kort tid etter denne triumfen pådro Bjørnebye seg et beinbrudd i en kamp mot  på Anfield. Skaden satte ham på sidelinjen i flere måneder. 

På landslaget spilte han i VM-sluttspillene i 1994 og 1998, samt EM-sluttspillet i 2000. Han var den eneste spilleren som var på banen i samtlige minutter for Norge i begge de to verdensmesterskapene.

Etter at han la opp som spiller, var han Åge Hareides assistenttrener på  i 2003–2006, før han ble Start-trener. Etter dårlig resultat for klubben i sesongen 2007 og interne faglig uenighet, trakk Bjørnebye seg som trener for Start. Sommeren 2007 ble det kjent at det var interne stridigheter i Start, der Bjørnebye var faglig uenig med deler av sitt støtteapparat. 

I august 2009 ga Bjørnebye ut boken *Løsrivelse* der han fortalte at han slet psykisk mens han var suksessrik fotballproff. For sin åpenhet ble han i 2009 tildelt Åpenhetsprisen fra Mental Helse.I 2010 ble han varamedlem i Pressens faglige utvalg.

Etter å ha vært utviklingsansvarlig for barne- og ungdomsfotballen i Norges Fotballforbund (NFF) ble han i 2013 utviklingssjef i NFF.

Bjørnebye var sportslig leder i Rosenborg Ballklub fra 2015 til 2019.

## Meritter
**[[Rosenborg Ballklub|Rosenborg]]**
* Seriemesterskap: 1992, 1994
* NM i fotball: 1992
**[[Liverpool F.C.|Liverpool]]**
* Ligacupen: 1995
**[[Blackburn Rovers FC|Blackburn]]**
* Ligacupen: 2002

## Referanser


## Eksterne lenker
* 
* 
*  Liverpool sin hjemmeside om Bjørnebye
*  Profil på LFCHistory.net
Ringerikskraft

**Ringerikskraft** er et norsk konsernselskap som produserer, omsetter og distribuerer ren energi og er spesialist i drift av elvekraftverk. Det har forretningskontor på Hvervenmoen i Hønefoss og ei historie som går tilbake til 1912, da Åsa kraftstasjon ble satt i drift som selskapets første vannkraftverk. I dag råder selskapet over ti hel- og deleide kraftverk, hvorav ni er operative på døgnbasis og ett bare ved høy vannføring.

Ringerikskraft er et energikonsern hjemmehørende på Ringerike. Selskapet er eid av kommunene Hole (11,42 %), Ringerike (69,46 %) og Nore og Uvdal (4,85 %), samt KLP (14,27 %). Ringerikskraft omsetter for cirka 450 millioner kroner og hadde cirka 150 ansatte ved utgangen av 2015.

Ringerikskraft har en vannkraftproduksjon med en årlig normalproduksjon på cirka 410 GWh. I tillegg til vannkraft produserer Ringerikskraft cirka 5 GWh bio- og geovarme, har mer enn  lav- og høyspentnett og nærmere  kunder, samt en entreprenørvirksomhet på nær 100 årsverk med en årlig omsetning på cirka 150 millioner norske kroner.

## Organisering
Ringerikskrafts kjernevirksomhet er vannkraft, strømnett og varme. Eierandeler i selskaper som er knyttet direkte til denne virksomheten er oppgitt i prosenter (i parentes) i strukturen nedenfor.

* **Ringerikskraft**
** *Vannkraft*
*** Ringerikskraft Produksjon AS (100 %)
*** Viul Kraft AS (50 %)
*** AS Randsjord Tremasse- og papirfabrikk (100 %)
** *Strømnett*
*** Føie AS + Hallingdal Kraftnett AS (50 %)
** *Varme*
*** Nære AS (100 %)

I tillegg til overnevnte har Ringerikskraft følgende eierandeler i disse selskapene.

* Asbjørnsensgate 12–14 AS (100 %) i Ringerike kommune
* Mauravegen 99 AS (100 %) i Nannestad kommune
* Kople AS (28 %)
* Bruse AS (15 %)
* Snøgg AS (14 %)
* Yve AS (8 %)

### Konsernledelse
Ledergruppen i Ringerikskraft består per 1. januar 2024 av seks posisjoner.

* Konsernsjef
** Konserndirektør økonomi og finans
** Konserndirektør mennesker og teknologi
** Konserndirektør strømnett
** Konserndirektør vannkraft
** Konserndirektør varme

### Vannkraftverkene
Ringerikskraft Produksjon AS er operatør av følgende kraftstasjoner.

* Hønefoss kraftstasjon I, 10 GWh (600 boliger), bare drift ved høy vannføring
* Hønefoss kraftstasjon II, 124 GWh ( boliger)
* Åsa kraftstasjon, 3 GWh, (180 boliger)
* Vittingfoss kraftverk, 150 GWh ( boliger)
* Aall-Ulefoss kraftverk, 36 GWh ( boliger)

Ringerikskraft og Hadeland Kraftproduksjon eier 50 % hver i Viul Kraft AS. Sammen eier og drifter de flere kraftverk i Randselva.
* Viulfoss kraftverk, 65 GWh ( boliger)
* Bergerfoss II, 8 GWh (500 boliger)
* Kistefoss I kraftverk, 10 GWh (600 boliger)
* Kistefoss II kraftverk, 25 GWh ( boliger)
* Askerudfoss kraftverk, 74 GWh ( boliger)

I tillegg til vannkraftverkene eier også Ringerikskraft vannrettighetene til årsmagasinet Damtjern på Krokskogen. Tjernet er en kombinert gravitasjons- og fyllingsdam som forsyner Åsa kraftstasjon med vann, gjennom ei rørgate med et fall på 340 meter. Dammen har et overløp med kapasitet på  ved høyest regulerte vannstand. Praktisk reguleringshøyde er cirka 7 meter.

## Referanser




## Eksterne lenker
*
Macapá

**Macapá** er delstatshovedstad og en kommune i delstaten Amapá i nordregionen av Brasil. Gruvedrift og eksport av tømmer er viktige næringsveier for byen.

Macapá ligger nesten eksakt på ekvatorlinjen.

## Referanser


## Eksterne lenker
* 
* http://www.jornalagazeta-ap.com.br 
* http://www.amapa.ap.gov.br 
* http://www.diariodoamapa.com.br
* http://wikimapia.org/#y=-26779&x=-51145477&z=11&l=9&m=a
Manaus

**Manaus** (tidligere **Manáos**) er hovedstad og en kommune i delstaten Amazonas i regionen Norte i Brasil. Byen ligger ved elva Negro, nær samløpet med Amazonas, og er en viktig havneby i det nordlige Brasil.

Manaus ble etablert i 1669. Byen vokste kraftig da den var sentrum for Brasils gummiproduksjon på 1800-tallet. I denne perioden ble det blant annet bygget et flott operahus i Manaus. Hovedmarkedet, Mercado Central, stammer også fra denne perioden og skal være bygget etter modell av Les Halles i Paris. Gummiboomen sluttet da mere effektive gummiplantasjer åpnet i de britiske koloniene på Ceylon og Malaya.

I midten av 1960-årene etablerte militærjuntaen en frihandelssone i byen. Mange produksjonsbedrifter etablerte fabrikker og det jobber i dag om lag 125&nbsp;000 personer (2006) i denne sonen. Mangelen på gode veier gjør at mesteparten av produktene fraktes ut på båt eller med fly. Denne sonen har ført til en ny vekst for Manaus, fra midten av 1980-årene og frem til midten av 2000-årene økte byens befolkning fra om lag 200&nbsp;000 og opp til om lag 1,5 millioner.

I 2011 ble Rio Negro-brua åpnet. Den krysser over Rio Negro, til byen Iranduba på sørsida av elva.

## Galleri

Fil:Ponta negra.JPG|
Fil:manaus downtown teatro.JPG|
Fil:Manaus MusJap.jpg|
Fil:Manaus Centro.JPG|
Fil:Manaus Aero2.jpg|
Fil:manaus downtown.JPG|Sentrumsområde i Manaus.
Fil:Manaus Aero.jpg|
Fil:teatro amazonas.jpg|
Fil:Rio Negro-am.JPG|
Fil:Igreja de São Sebastião, Manaus.jpg|


## Referanser


## Eksterne lenker
* 
*  Manaus' offisielle nettsted 
* wikimapia.org over stedet

## Se også

* Brasils delstater
Derek Parra

**Derek Parra** (født 15. mars 1970) er en amerikansk skøyteløper fra San Bernardino, California, som vant to medaljer under OL i 2002 i Salt Lake City i Utah.

Parra har tidligere vært verdensmester på inlineskøyter, men gikk over til hurtigløp på is fordi det var hans eneste mulighet til å delta i olympiske leker.

Under OL 2002 tok han gullmedaljen og satte ny verdensrekord på 1500 meter. Før dette hadde han tatt en overraskende sølvmedalje på 5000 meter. Han gikk under gjeldende verdensrekord i løpet sitt, men den ble senere slått av gullvinneren Jochem Uytdehaage fra Nederland. En måned etter OL kom Parra på tredjeplass i allround-VM.

## Personlige rekorder

## Referanser


## Eksterne lenker
* 
* Biografi på engelsk
Mike Rounds

**Marion Michael «Mike» Rounds** (født 1954) er en amerikansk republikansk politiker. Han er valgt til USAs senat fra delstaten Sør-Dakota fra 2015. Han var guvernør i Sør-Dakota 2003–2011.

## Familie og yrkesliv
Mike Rounds er det eldste av elleve barn av Don Rounds og Joyce (født Reinartz), som er katolikker av tysk, belgisk, svensk og engelsk avstamning. Han er oppkalt etter onkelen Marion Rounds, som ble drept i stillehavskrigen under den andre verdenskrig. Mike Rounds vokste opp i delstatshovedstaden Pierre, der flere i Rounds-familien har vært i offentlig tjeneste. Faren har vært i staben for elektrifisering av landsbygden, direktør for trafikksikkerhet og direktør i delstatens oljeråd. Broren Tim Rounds er medlem av Sør-Dakotas lovgivende forsamling. Mike Rounds er gift og har barn.

Rounds har collegeutdannelse i statsvitenskap fra South Dakota State University i Brookings. Han har sin yrkesbakgrunn fra næringslivet. Han er partner og administrerende direktør i forsikrings- og eiendoms&shy;selskapet Fischer Rounds & Associates, som han har vært med på å etablere og utvikle.

## Politisk arbeid
Rounds var valgt til Sør-Dakotas delstatssenat 1991–2001 for delstatens 24. distrikt, som omfattet fylkene Hughes, Lyman, Stanley og Sully i og rundt Pierre. Delstatens valglovgivning av 1994 forhindret ham i å søke gjenvalg i 2000. Han ble innpisker for det republikanske mindretallet i 1993 og leder for det republikanske flertallet i 1995.

I 2002 stilte Rounds i det republikanske primærvalget foran guvernør&shy;valget, der han fremmet et positivt ladet budskap, i motsetning til sine to mer kjente motkandidater, og vant en overraskende seier med 44,3 % av stemmene. Rounds ble valgt til guvernør med 56,8 % av stemmene i 2002 og 61,7 % i 2006. Blant hans initiativer som guvernør var investeringene i en rekke forsknings- og høyere utdannelses&shy;institusjoner.

Etter at den sittende senatoren Tim Johnson varslet i 2012 at han ikke søkte renominasjon, lanserte Rounds sitt kandidatur. Han ble nominert av republikanerne med 55,5 % av stemmene og valgt til senator med 50,4 % i 2014, i konkurranse mot demokraten Rick Weiland og den partiløse, tidligere senatoren Larry Pressler.

## Referanser


## Eksterne lenker
* 
* 
*
Pierre

:*For mannsnavnet, se [[Pierre (navn)]]*

**Pierre** er hovedstaden i den amerikanske delstaten Sør-Dakota. Pierre ligger i Hughes County. I 2018 hadde byen anslagsvis 14&nbsp;000 innbyggere. Den er den nest minste delstatshovedstaden i USA, kun Montpelier i Vermont er mindre. Pierre ble grunnlagt i 1880 på den andre siden av elven Missouri for Fort Pierre.

Pierre ble utpekt som delstatshovedstad idet Dakotaterritoriet ble delt og Sør-Dakota ble innlemmet som delstat i 1889. Pierre hadde den gangen 3&nbsp;000 innbyggere. Huron ønsket også å bli delstatshovedstad, men Pierre ble valgt ut ifra at den lå midt i delstaten. I dag ligger ikke Pierre særlig sentralt, sett i forhold til vei eller jernbane.

Fort Pierre er oppkalt etter handelsmannen Pierre Chouteau jr.

## Referanser


## Eksterne lenker
* 
*
Cuiabá

**Cuiabá** (utales ) er hovedstad og en kommune i delstaten Mato Grosso i sentral-vestregionen av Brasil. Byen ble grunnlagt i 1727, fikk bystatus i 1818 og ble delstatshovedstad i 1835. I 2006 hadde Cuiabá om lag 543 000 innbyggere. Byen har vokst sammen med nabobyen Várzea Grande og tilsammen danner de et storbyområde med om lag 750 000 innbyggere. Cuiabá deles i to av elva Rio Cuiabá. Byen er ofte et utgangspunkt for reiser til våtmarksområdet Pantanal.

## Galleri

Fil:Vendedor de pequi.jpg|
Fil:Metropolitan Cathedral 1 Cuiaba Brasil.jpg|Katedralen i Cuiabá
Fil:Mercado do porto (Cuiabá).JPG|
Fil:Cuiabá vista do rio.jpg|
Fil:Cuiaba rua.jpg|
Fil:Igreja do Rosário e São Benedito (Cuiabá).jpg|
Fil:MISC, Cuiabá.jpg|


## Referanser


## Eksterne lenker
* 
*
Referanseområde (medisin)

Denne artikkelen tar for seg "referanseområde" som begrep for medisinske blodprøver.
----
**Referanseområde** for et prøvesvar er det svarintervallet som 95 % av den friske befolkningen kommer innenfor dersom de testes. Det innebærer at selv blant friske personer vil 1 av 20 personer havne utenfor referanseområdet, uten at dette betyr at personen er syk. Likeledes kan en syk person havne innenfor referanseområdet.

Det er vanskelig å oppgi universelle referanseområder for ulike tester fordi disse vil variere mellom ulike metoder ved ulike laboratorier. De fleste sykehuslaboratorier i Norge har sine egne referanseområder som de bruker. Det arbeides med å standardisere de fleste metodene slik at referanseområdene ved ulike laboratorier skal bli mest mulig like.

## Eksterne lenker
Det er utviklet laboratoriehåndbøker ved flere anerkjente laboratorier som oppgir referanseverdier som de forholdet seg til. To eksempler på dette er:
* Laboratoriehåndbok for Universitetssykehuset i Nord-Norge  – Referanseverdier (pdf-fil)
* Oslo universitetssykehus
Santos

**Santos** er en havneby og kommune i delstaten São Paulo i sørøstregionen av Brasil. Byen ble etablert i 1543 og ligger delvis på øya São Vicente, og delvis på fastlandet.

Fotballklubben FC Santos spiller i den Brasilianske toppdivisjonen og vant seriemesterskapet i 2004.
Den norske Sjømannskirken har kontor i byen.

## Økonomi
Santos har den største eksporthavna i Sør-Amerika og håndterer blant annet en stor del av Brasils kaffe-eksport. I tillegg eksporteres det mye stål, olje, biler, appelsiner, bananer og bomull gjennom havna. Byen har også en del industri, samt at det også er et lokalt senter for turisme.

## Galleri

Fil:Monte Serrat pic09.JPG|

Fil:Canal 4.jpg|
Fil:Estatua do lado do aquário.JPG|
Fil:Fonte_do_Sapo.jpg|

Fil:Santos in the 1900s.jpg|
|
Fil:Praia de Santos.jpg|
Fil:Monte Serrat pic07.JPG|Santos er en viktig havneby i Brasil.
Fil:Benedito_Calixto_-_Praia_do_José_Menino_e_Ilha_Urubuqueçaba.jpg|
Fil:Vista de Santos.jpg|
Fil:Navio de Cruzeiro.jpg|
Fil:Bolsa Oficial do Café - 2004-01-17 - DSC07282.jpg|
Fil:Porto de Santos, 1870.jpg|
Fil:Praca das Bandeiras.jpg|
Fil:Ciclovia e Orla de Santos.jpg|
Fil:Fundação de Santos.jpg|
Fil:Frente do Aquário e entrada.JPG|

Fil:Praça Mauá.jpg|
Fil:Trólebus Mafersa - Santos - 2005 I.jpg|
Fil:Santos-Mapa.JPG|


## Referanser


## Eksterne lenker
* 
* https://web.archive.org/web/20090112191408/http://www.gosurf.com.br/colunas/fornari/index.php?secao=modulos%2Fmateria&mat_id=5552
* http://www.vivasantos.com.br
* http://www.camarasantos.sp.gov.br
* http://www.novomilenio.inf.br/santos/h0173k.htm
Belém

**Belém**, eller **Belém do Pará**, er hovedstad og en kommune i delstaten Pará i nordregionen av Brasil. Byen er også kjent som *Cidade das mangueiras* på grunn av alle mangotrærne som finnes i byen. Sammen med Manaus er den den viktigste innfartsåren til Amazonasområdet.

## Historie
Området der Belém ligger i dag var opprinnelig bosatt av Tupinambá-indianerne.

Byen ble grunnlagt 12. januar 1616 av kaptein Francisco Caldeira Castelo Branco. Han var en utsending fra Portugal og hadde fått i oppdrag å beskytte området mot franske, hollandske og britiske forsøk på kolonisering. 

Byen ligger isolert i Brasil og har historisk sterke bånd til Portugal. Av denne grunn aksepterte Belém Brasil som et uavhengig land først i august 1823, nesten et år etter uavhengighetserklæringen.

## Galleri

belemcatedral.jpg|
Mangal das Garcas.jpg|


## Referanser


## Eksterne lenker
* 
* Prefeitura de Belém (portugisisk)
* http://maps.google.com/maps?f=q&hl=en&q=belem,+brazil&ie=UTF8&t=k&om=0&z=17&ll=-1.454545,-48.50481&spn=0.005588,0.01075
* http://wikimapia.org/#y=-1482989&x=-48370056&z=9&l=9&m=a
* https://web.archive.org/web/20071012031035/http://www.cmb.pa.gov.br/eportal/index.php
Primtallsørken

I matematikken er en **primtallsørken** en følge av påfølgende positive heltall som ikke inneholder noen primtall. Det vil si at følgen utelukkende består av sammensatte tall. For eksempel, den første primtallsørkenen med lengde fem er følgen 24, 25, 26, 27, 28. Det er ikke noe krav at tallene før og etter følgen må være primtall, så følgen 25, 26, 27 er også en primtallsørken. Det finnes uendelig mange primtallsørkner og det finnes vilkårlig lange primtallsørkner. For eksempel, en primtallsørken med lengde *n* er følgen *(n+1)*!+2, *(n+1)*!+3,&nbsp;…, *(n+1)*!+*n*+1. Tabellen til høyre viser begynnelsen på listen over hver primtallsørken som er lenger enn noen annen primtallsørken før denne.
Rapsolje

**Rapsolje** er en vegetabilsk matolje som utvinnes av frøene til rapsplanten. Frøene er små og nesten sorte. De kjennes helt tørre, men inneholder omtrent 50&nbsp;% olje. Frøene høstes og presses og den resulterende massen siles. Omtrent en tredel av massen siles ut som ren olje. De resterende to tredelene er en tyktflytende masse som brukes til dyrefôr.

En rapsolje av god kvalitet har minst mettet fett. Når det gjelder de sunnere enumettede- og flerumettede fettsyrene, kommer raps på plassen foran olivenolje blant de kjente matoljesortene som oliven, mais og soya. 

## Rapsolje i mat
Rapsolje er gul, med nøytral smak og lukt, og kan brukes til det meste av matlaging. Den kan brukes til steking, men man må passe på at temperaturen ikke blir for høy (for eksempel ved fritering). 

## Innhold
Femkrydder

**Femkrydder** (eller **5-krydder**) er en kinesisk krydderblanding som også er utbredt i andre særlig asiatiske land, ikke minst i Vietnam. Blandingens bestanddeler kan variere, men kanel inngår alltid og normalt inngår også sichuanpepper, kryddernellik, fennikel og stjerneanis.

## Referanser
Staverns Fort

**Staverns Fort** på **Citadelløya** var begynnelsen på den militære aktiviteten i Stavern. Fortet var fra først av et provisorium i tre som grev Ulrik Fredrik Gyldenløve lot bygge på Karlsøy. Det skjedde under den såkalte Gyldenløvefeiden mot svenskene fra 1675 til 1679. 

Fortet ble gitt en mer varig karakter med blokkhus i tre samt kanonbatteri i årene fra 1687 til 1689. Fortet ble en viktig base for Tordenskiold og hans flåte under den store nordiske krig fra 1709 til 1720 og et sentralt punkt for sjøtrafikken til og fra Danmark i denne perioden. Fortet var støttepunkt for den norsk-danske Kattegateskadren. Ikke minst skulle fortet forsvare utskipingen av kanoner og kuler fra jernverket.  

Deler av murene og vollene på Staverns Fort ble fjernet og andre deler fornyet da Fredriksvern ble anlagt som hovedstasjon for den norske marinen fra 1750 til 1758 slik at det gamle fortet ble en del av Fredriksvern Verft. Det eldste bygget i anlegget, Kruttårnet har en karakteristisk arkitektur og er i dag en kjent turistattraksjon. Hver sommer spilles det teater i Kruttårnet.
 
Øya har nå navnet Citadelløya eller Stavernsøya. 


File:Stavern - no-nb digifoto 20151012 00150 NB MIT FNR 05260.jpg|Citadelløya sist på 1940-tallet 
File:Stavern Citadeløya (14393261220).jpg|Citadeløya trolig på 1950- eller 1960-tallet.


## Se også
* Fredriksvern

## Eksterne lenker
* Om Fredriksvern og Citadelløya på nettsidene til Vestfold fylkeskommune
*
Hor

**Hor** er en betegnelse på seksuell omgang mellom en mann og kvinne som ikke er gift med hverandre. I dag brukes begrepet – utover fra religiøst hold – oftest om seksuell umoral generelt, som skjellsord i formen «hore», og om forhold der en kvinne selger sin kropp. Utroskap er en eufemisme som brukes i stedet for hor, og brukes i dag vanligvis om personer som holder et følelsesmessig nært eller seksuelt forhold skjult for en annen som man lever med.

Hor var opprinnelig en betegnelse på samleie mellom en mann og en kvinne som ikke var gift med hverandre. Fra 1600-tallet ble enkelte former for hor kriminalisert, i tillegg til at det selvsagt også var i strid med kirkens bud. Begrepet hor var ikke på noen som helst måte spesielt knyttet til prostitusjon. 

Tre betegnelser som ble brukt om forskjellige former for hor i Norge, Danmark og Sverige på 1600- og 1700-tallet var:

* Leiermål, hvor ingen av partene var gift.
* Enkelthor, hvor den ene parten var gift.
* Dobbelthor, hvor begge parter var gift hvert på sitt hold.

I 1617 ble leiermål for første gang kriminalisert i Norge, og både ugifte kvinner og menn skulle betale høye bøter for slike forbrytelser. Lovbestemmelsene om hor som ble innført sammen med reformasjonen i Norge i 1537, fastslo at slike handlinger skulle straffes med døden for begge. Bestemmelsene ble moderert allerede i 1539, og siden videreført i samme form i Christian Vs Norske Lov av 1687. I denne perioden var dobbelthor belagt med dødsstraff. Kravene til bevis var dog svært høye, og dødsstraff ble gitt kun i sjeldne fall. Etter 1814 har Høyesterett likevel stadfestet seksten dødsdommer for hor. Den siste gjaldt Torkild Larsen fra Kristiansand, som ble dødsdømt i 1835 for fjerde gangs hor. Han ble benådet, men døde allerede i 1836 i Kristiansand tukthus av «*Betændelse i Underlivet*».

I første tilfelle, hor mellom ugifte, skjedde rettsforfølgelse som oftest kun når forholdet resulterte i graviditet eller barn, og ble noen ganger løst med løfte om ekteskap, som førte til reduksjon i boten.

I prinsippet forble hor straffbart i norsk lov (straffelovens § 379), frem til 1972 da konkubinatparagrafen ble opphevet; men denne paragrafen var sovende de siste tiårene den eksisterte.

## Referanser


## Se også
* Prostitusjon
* Leiermål
Morganatisk ekteskap

**Morganatisk ekteskap**, også kalt **ekteskap til venstre hånd**, er et ujevnbyrdig ekteskap, gjerne inngått mellom en fyrstelig mann og kvinne av lavere sosial stand, hvor hun og de barn som blir født i ekteskapet ikke oppnår de rettigheter (herunder eventuelle titler) som følger av mannens stand. Barn født i ekteskapet regnes likevel som legitime, født i ekteskap (ektefødt), og forbudet mot bigami gjelder, det vil si at det er ikke mulig å være gift med mer enn en person, morganatisk eller ikke.

Det var mulig for en kvinne av høyere sosial stand å inngå morganatisk ekteskap med en mann av lavere sosial stand, men dette forekom svært sjelden. Kvinner av høy stand hadde heller ikke titler som de kunne overføre til sine barn (siden titler og lignende rettigheter så å si alltid overføres agnatisk), og i mange tilfeller valgte de ikke ektefellen selv.

## Etymologi
*Morganatisk* skriver seg fra middelalderlatin *morganaticus*, opprinnelig fra det senlatinske uttrykket *matrimonium ad morganaticam*, og viser til den den gaven brudgommen gav bruden morgenen etter bryllupet, en morgengave. Det latinske uttrykket, brukt om en germansk skikk, ble overtatt fra det germanske ordet *Morgengabe*.

Meyers Konversations-Lexikon (1888) forklarer etymologien til *Morganitische Ehe* som en kombinasjon av gotisk *morgjan*, «å begrense», som viste til de begrensede gavene brudgommen gav til bruden i et slikt ekteskap.

Å gi morgengaver var en vanlig skikk i eldre germanske kulturer, slik som langobardene, og under innflytelse av kirken ble skikken også innført i større deler av Europa for å sikre kvinnens stilling. Bruden fikk en medgift fra brudgommens familie som skulle sikre henne dersom hun ble enke, og som var kvinnens separate, personlige eiendom. Når det ble inngått ekteskap der bruden og barna født i ekteskapet ikke ville få noe annet enn medgiften fra brudgommen eller hans arv, ble ekteskapet kalt *matrimonium ad morganaticum*, dvs. ekteskap med bare medgiften og ingen annen arv.

Uttrykket «til venstre hånd» skriver seg fra at brudgommen under en morganatisk ekteskapsinngåelse tradisjonelt holdt brudens høyre hånd med sin venstre i stedet for omvendt.

## Kjente personer med morganatisk ekteskap
*Maria Louise av Østerrike, tidligere keiserinne av Frankrike gjennom ekteskapet med Napoleon, deretter gift i morganatisk ekteskap med sin elsker Adam Albert Graf Neipperg
*Christian IV av Danmark og Norge, gift i morganatisk ekteskap med Kirsten Munk
*Frederik VII av Danmark, gift i morganatisk ekteskap med Louise Rasmussen
*Kong Ludvig XIV av Fankrike giftet seg morganatisk med Francoise Scarron (Madame Maintenon)
*Franz Ferdinand av Østerrike-Este, gift med Sophie Chotek som var av uradelig böhmisk greveslekt. Dette ble likevel sett på som et morganatisk ekteskap.

## Se også
*Dynastisk ekteskap

## Referanser
Fredriksvern

**Fredriksvern** er Norges første hovedstasjon for marinen i Stavern i Vestfold, påbegynt i 1750 og oppkalt etter kong Frederik V. Opprinnelig navn var Fredriksvern Verft (Friderichsværn (1801), Fredriksværn (1865), Fredriksværen (1900)). Stasjonen hadde omfattende festningsverk, voller, vollgraver og mange bygninger. Det meste stod ferdig i 1758. Utenfor vollene ble Norges første garnisonskirke (1756) bygd. Den er et særpreget bygg i rokokko. Det ble også anlagt kirkegård og bygd boliger.

Deler av murene og vollene på Staverns Fort ble fjernet og andre fornyet i anleggsperioden slik at det gamle fortet ble en del av Fredriksvern Verft. Av de opprinnelige bygningene finnes fortsatt kommandantboligen (1751), vaktstua, to smier, smedens bolig, magasin, to proviantmagasin, sjaluppskuret, galeiskurene og krutthuset.

## Historie
Fra 1814 var Fredriksvern Verft også hovedbase for den norske orlogsflåten. I 1817 ble underoffisersutdannelsen Sjømilitære Korps opprettet, bygget på det *Kanon Compagnie* og *Baatsmans Compagnie* som hadde blitt opprettet i Fredriksvern i 1750.

Fredriksvern Verft var marinenes hovedstasjon frem til 1864 da Sjøkadettinstituttet ble overført til Karljohansvern i Horten. Fredriksvern Verft ble nedlagt i 1896 som en følge av Stortingets beslutning om å gjøre verftet om til øvingsplass for Krigsskolen. Verftet har senere huset Luftvernregimentet (senere Luftforsvarets skolesenter Stavern). Den siste militæravdelingen flyttet fra Fredriksvern i 2002.

## Nåtid

Fredriksvern verft eies av Staten ved Forsvarsdepartementet og forvaltes av Forsvarsbygg. Justissektorens kurs- og øvingssenter leier store deler av verftsområdet av Forsvarsbygg og er den største virksomheten på Fredriksvern verft.

Både det gamle stedsnavnet og dagens er Stavern, men fra 1799 til 1930 ble hele området kalt Fredriksvern etter marinens hovedstasjon. Stavern hadde altså navnet Fredriksvern gjennom 131 år.

Hvert år besøker 200&nbsp;000 personer verftet. Det rangerer stedet som Vestfold fylkes best besøkte turistmål og som nummer 25 i hele landet.

Fredriksvern verft er et stort etablissement. Den har en brutto bygningsmasse på om lag 40&nbsp;000 kvadratmeter, fordelt på 45 bygninger. Av disse har tyve bygninger status som vernet med et samlet bruttoareal på om lag 14&nbsp;000 kvadratmeter.

Fredriksvern verft ble fredet av Riksantikvaren 29. juni 2011. Det er også innført i NB!-registeret, en liste over bymiljøer i Norge som har nasjonal kulturhistorisk verneinteresse.

## Se også
* Staverns fort

## Referanser


## Litteratur
* 
* 

## Eksterne lenker
* 
* Om Fredriksvern på nettsidene til Kulturarv i Vestfold fylkeskommune
* Om Fredriksvern og omgivelser på nettsidene til Kulturarv i Vestfold fylkeskommune
* 
* Fredriksvern verft
Lærestol

**Lærestol** (fra tysk *Lehrstuhl*) betegner en universitetslærers, fortrinnsvis en professors, embede. Tidligere var det i Norge og andre land gjerne bare en lærestol (professorat) ved hvert institutt, andre vitenskapelig ansatte med tilsvarende kompetanse hadde da tittelen dosent.

Bokstavelig og generelt brukes ordet også om kateter, eller foredragspult som likner mest på det gamle stående kateteret.(*eng; lectern*) *«Uttrykk som Universitetet i Xxx, NnNns gamle lærestol»* gir tolkningen: universitet.
Munster

**Munster** (irsk: *an Mhumhain / Cúige Mumhan*) er Irlands sørligste provins. Den består av grevskapene Clare, Cork, Kerry, Limerick, Tipperary og Waterford. Navnet kommer fra den keltiske gudinnen Muma. 

Ifølge folketellingen i 2011 har provinsen en befolkning på 1 246 088 innbyggere.

Provinsen var opprinnelige delt inndelt i seks regioner: Tuadh Muman (Nord-Munster), Des Mhuman (Sør-Munster), Urh Mhuman (Øst-Munster), Iar Mhuman (Vest-Munster), Ernaibh Mhuman (Ernaistammens område) og Deisi Mhuman (Deisistammens område). Disse ble etter hvert tatt over av tre kongedømmer som utviklet seg i provinsen: Thomond i nord, Desmond i dør og Ormond i øst. Disse ble etter hvert til jarledømmer. For det historiske irske kongedømmet Munster, se Mumu.

De tre kronene i flagget representerer de tre kongedømmene. Flagget kan lett forveksles med Dublins flagg, som har tre slott plassert på lignende måte på en blå bakgrunn.

*An Leabhar Muimhneach* (= Munsterboken) er en samling slektstavler med spesiell vekt på ætter fra denne provinsen.

## Referanser


## Eksterne lenker
Stiftung Preußischer Kulturbesitz

**Stiftung Preußischer Kulturbesitz** har sete i Berlin og er en av verdens største kulturinstitusjoner. Dens oppgave er å forvalte den prøyssiske stats samlinger og arkiver. Den er underlagt den nasjonale regjeringen i Tyskland, og eier 17 museer, deriblant flere store slottsanlegg, Museumsinsel, statsbiblioteket i Berlin, det prøyssiske statsarkivet og en rekke forskningsinstitusjoner. Stiftelsen finansieres hovedsakelig av den føderale regjeringen, mens delstatene betaler ca. 25 % av driftskostnadene.

## Organisasjoner underlagt Stiftung Preußischer Kulturbesitz
*Staatliche Museen zu Berlin
*Staatsbibliothek zu Berlin
*Geheimes Staatsarchiv (Preußisches Staatsarchiv)
*Ibero-Amerikanisches Institut (det største forskningsinstitutt for Latin-Amerika-studier utenfor Syd-Amerika)
*Staatliches Institut für Musikforschung
*Institut für Museumskunde

## Eksterne lenker
* Stiftung Preußischer Kulturbesitz
Munster (andre betydninger)

**Munster** eller **Münster** kan vise til:
*Munster, en provins i Irland
*Regierungsbezirk Münster, en region i den tyske delstaten Niedersachsen
*Münster, en by i regionbezirk Münster
*en fransk kanton i Alsace, se Munster (kanton)
*en by i ovennevnte kanton, se Munster (Haut-Rhin)
*den franske betegnelsen for en elsassisk ostespesialitet, se Munster (ost)
*en kommune i det franske departementet Moselle, se Munster (Moselle)
Brilleara

**Brilleara** (*Cyanopsitta spixii*) er betegnet som «verdens sjeldneste fugl». Den tilhører gruppen med araer og er eneste art i slekten *Cyanopsitta*. Arten er endemisk for Brasil.

Brilleara kan våre utdødd i naturen, men noen få eksemplarer holdes i fangenskap. Om det finnes en vill bestand består den trolig av færre enn 50 fugler. De fleste av disse inngår i programmer som forsøker å få arten til å formere seg, slik at den unngår å dø ut. En hann ble observert i naturen i 2000. Før det skjedde, hadde man satt ut en hunn for å få til naturlig formering, men denne døde straks etter at den ble satt ut. Hun fløy inn i en høyspentlinje. I 2016 ble en fugl observert i delstaten Bahia.

Programmet som forsøker å bevare arten, har hatt en viss suksess, som i Loro Parque på Tenerife i juni 2004. Man har også lykkes i å få private eiere til å donere fuglene sine til slike programmer, slik at programmet nå har kontroll med rundt 70 brillearaer.

## Referanser


## Eksterne lenker
* 
* Loro Parque Foundation, Tenerife
* Blue Macaws – nyheter på engelsk om blå araer
Connacht

**Connacht** (irsk: *Connacht* eller *Cúige Chonnacht*) er en provins i Irland. Den består av grevskapene Galway, Leitrim, Mayo, Roscommon og Sligo. Den befinner seg vest i Irland. Fram til 800-tallet besto provinsen av flere uavhengige kongeriker (Lúighne, Uí Maine, og Iarthar Connacht). Mellom regjeringstidene til Conchobar mac Taidg Mór (død 882) og hans etterkommer, Aedh mac Ruaidri Ó Conchobair (styrte 1228–1233), ble det en kongedømme under styret til dynastiet Uí Briúin Ai, hvis slektsgren til seg etternavnet Ua Conchobair.

Ved sin største utbredelse var det uavhengige kongeriket Bréifne innlemmet, foruten også vasallforhold fra de vestlige rikene Mide og vestlige Leinster. Kongeriket Connacht falt sammen på 1230-tallet grunnet innbyrdeskrig mellom ulike grener av kongefamilien, noe som førte til omfattende normanniske bosetning under Richard Mór de Burgh, 1. baron av Connaught (død 1242).

Den tidligere navneformen Connaught er et resultat av at man anglifiserte den irske ustemte velare frikativen *ch* som *ugh*. Den tilsvarende lyden i skotsk gælisk ble beholdt som *ch*; derfor heter skotske innsjøer *loch* mens de irske heter *lough*. Endringen til Connacht har ført til at mange tror at det er den irske formen, men det er egentlig bare en ny anglifisering av irsk *Connachta*.

Provinsen Connacht har en økende antall irsktalende. Antallet i vestlige Connacht gikk opp fra 33,3 % i 1026 til 46,5 % i 2006. Det er områder med *[[gaeltacht]]* (hovedsakelig irsktalende) i Galway og Mayo.
 
## Referanser


## Eksterne lenker

* Dynasties & Territories; Connacht Series
Lensgreve

**Lensgreve** er en tittel som ble innført i Danmark-Norge i 1671, og betegner en greve som er innehaver av et grevskap, i motsetning til rent titulære grever. Lensgrever har høyere formell rang enn andre grever. Det finnes én norsk lensgrevelig familie, Wedel-Jarlsberg.

## Referanser
Irlands provinser

**Irlands provinser** (irsk: *Cúigí na hÉireann*) er en inndeling av øya Irland som historisk sett vært delt i fire: Connacht, Leinster, Munster og Ulster. Det irske betegnelsen for denne territoriale inndelingen, *cúige*, betyr bokstavelig «femtedel», noe som indikerer at det en gang var fem provinser. Den femte provinsen, Meath (*Mide*), ble lagt inn under Leinster med en del områder som gikk til Ulster. Irlands provinser tjener ingen administrativ eller politisk hensikt, men fungerer som historiske og kulturelle enheter. Provinsene kan dermed sammenliknes med Norges 5 landsdeler. Hver provins har en rik historie som åpner opp for og går ofte forut tiden med irske overkonger.

## Historie
De fire provinsene er:

Provinsinndelingen erstattet en eldre ordning i middelalderen med *[[túath]]* (flertall *túatha*), som omtrentlig har betydningen «folkeområder». Den irske betegnelsen oversattes som «folk» eller «stamme/nasjon», og henviste til et område mindre enn et kongerike, og refererte således til både et geografisk område og folket i området.

Etter den normanniske tiden ble det historiske provinsene Leinster og Meath gradvis slått sammen, hovedsakelige grunnet innvirkningen fra området the Pale, som spriket inn i begge, og således dannet dagens provins Leinster. Tidlige irske annaler refererte til de fem oldtidsinndelingene som *cúige*, men senere opptegnelser kalte dem provinser, en etterligning av den romerske keisertidens *provinciae*.

I Irlands storhetstid i middelalderen var disse provinsene kongedømmer med løst fastsatte grenser. Grevskapene ble innført som administrative enheter etter normannernes okkupasjon i det 1100-tallet, og provinsenes betydning bortfalt da gradvis. I moderne tid blir de assosiert med visse fastsatte grevskap, men provinsene har ikke lenger noen administrativ funksjon.

Ulster er delt mellom Irland (tre grevskap) og Nord-Irland i Storbritannia (seks grevskap).

## Provinsenes flagg og våpenskjold
Hver provins er i dag representert ved sitt eget unike våpenskjold og flagg. Disse er satt sammen for å representere sport- og idrettslag for hele Irland ved Det irske flagget for de fire provinsene, og våpenmerket for de fire provinsene. Blant de som benytter disse er Irlands landslag i landhockey, Irlands nasjonale curlinglag, Irlands nasjonale rugbylag, og Det irske forening for amatørboksing.


Fil:Flag of Connacht.svg|Connachts provinsflagg
Fil:Flag of Ulster.svg|Ulsters provinsflagg
Fil:Flag of Munster.svg|Munsters provinsflagg
Fil:Flag of Leinster.svg|Leinsters provinsflagg
Fil:Flag of Mide.svg|Provinsflagget til den tidligere provinsen Meath (Mide)


## Referanser
Chagosøyene

**Chagosøyene** er et arkipel bestående av 65 tropiske øyer i Indiahavet, omkring 500 km sør for Maldivene. Øygruppen er del av Det britiske territoriet i Indiahavet. I oktober 2024 ble det kjent at Storbritannia ville overgi suvereniteten over Chagosøynee til Mauritius, som har gjort krav på øyene siden landet ble uavhengig i 1968.

Disse øyenes totale landoverflate er bare 63 km², hvorav den største øya, Diego Garcia, har to tredjedeler (44 km²). De øvrige øyene kan i det vesentlige grupperes i fem: Peros Banhos, Salomonøyene, Eagleøyene, Egmontøyene og «Three Brothers».  Utenom disse gruppene er noen isolerte øyer, som Nelsonøya og Dangerøya.

Bortsett fra Diego Garcia er øyene ubebodd. Øyene har et maritimt, ekvatorialt klima med årlig middeltemperatur på 25,6⁰C og rundt 1500 millimeter nedbør.

## Historie
Ifølge maldivisk muntlig historie hendte det at maldiviske handelsreisende og fiskere ble strandet på Chagosøyene. På 1700-tallet ble øyene underlagt franske som del av den da franske besittelse Mauritius. Storbritannia tok både Mauritius og Chagosøyene i sin besittelse i 1814, og holdt fast på øyene som del av Det britiske område i Indiahavet da Mauritius fikk sin uavhengighet. Siden  1976 har Chagosøyene utgjort hele Det britiske område i Indiahavet. Tilhørigheten er omtvistet av to stater i Indiahavet: Både Mauritius og Seychellene reiser krav om at øyene skal være del av deres nasjonale territorium.

Øyene var ubebodde før europeerne oppdaget dem, men etter hvert bygde det seg opp en befolkning av afrikansk-asiatisk avstamning, chagossere. Disse beboerne, som også ble kalt *ilois* eller *ilwa*, bodde på Diego Garcia, Peros Banhos og Salomonøyene inntil de ble tvangsflyttet av den britiske regjeringen mellom 1967 og 1973 for å gi plass til den store militærbasen som skulle etableres på Diego Garcia. Per 2024 er det bare personell tilknyttet den britisk-amerikanske militærbasen på Diego Garcia.

Den britiske regjering har siden gjennomført en granskning om det var mulig å tilby de flyttede øyboerne nye bosteder på noen av de ubebodde øyene, men kom til at dette ikke var mulig på grunn av fraværet av ferskvann der. Denne konklusjonen bestrides av de tidligere øyboere, som peker på at nedbørsmengden på øyene er blant verdens høyeste.

## Referanser
Hubble (enhet)

**Hubble** er en måleenhet for avstander i astronomisk sammenheng, definert som CH_{0}^{-1} — lyshastigheten multiplisert med den inverse av Hubbles konstant, dv.s Hubble-tid. En hubble tilsvarer  millioner parsec eller 14,4 milliarder lysår.

Enheten er oppkalt etter den amerikanske astronomen Edwin Hubble.
Edwin Hubble

**Edwin Powell Hubble** (1889–1953) var en amerikansk astronom som i 1929 beviste at galaksene beveger seg bort fra hverandre, noe som igjen beviser at universet utvider seg. Forut for dette&nbsp;&ndash; i 1924&nbsp;&ndash; beviste han også at galaksene&nbsp;&ndash; «de ekstragalaktiske tåkene»&nbsp;&ndash; er bygd opp på samme måte som Melkeveien.

## Priser (utvalg)

## Se også
* Hubbles-Lemaîtres lov, som beviser at galaksene beveger seg bort fra hverandre med en hastighet som er proporsjonal med avstanden mellom dem.
* Hubble-teleskopet.
* Måleenheten hubble.

## Referanser
Tellbar

I matematikk brukes begrepet **tellbar** til å beskrive antall elementer i en mengde. En mengde er tellbar hvis den inneholder et endelig antall elementer, eller antall elementer ikke er flere enn de naturlige tallene. Med andre ord er en mengde tellbar hvis det er mulig å telle dem ved hjelp av de naturlige tallene. Hvis en mengde er tellbar, men ikke endelig, sier man at den er **tellbart uendelig**.

Mange velger å definere tellbar som det som her kalles tellbart uendelig. I det tilfellet regnes altså ikke endelige mengder som tellbare.

## Definisjon

To mengder er like store – de har samme kardinalitet – hvis det finnes en en-til-en-korrespondanse mellom elementene i mengdene. At det finnes en en-til-en-korrespondanse mellom to mengder *A* og *B*, betyr at man for ethvert element i *A* kan finne et element i *B* slik at ethvert element i *B* korresponderer med nøyaktig et element i *A*. For eksempel er mengdene {*a*,*b*,*c*,*d*,*e*} og {1,2,3,4,5}, like store fordi man har korrespondansen *a*1, *b*2, *c*3, *d*4, *e*5. Denne korrespondansen kan også uttrykkes ved å si at begge mengdene har fem elementer.

En uendelig mengde *A* er tellbar, hvis det finnes en en-til-en-korrespondanse mellom *A* og mengden av de naturlige tallene, \mathbb{N}.

## Eksempler

Mengden av rasjonale tall er tellbar. Mengden av reelle tall, derimot, er ikke tellbar. At det ikke finnes noen en-til-en-korrespondanse mellom de relle og de naturlige tallene, kan bevises ved Cantors diagonalargument.
Xanadu (Titan)

**Xanadu** er et område med høy reflektivitet på Saturns måne Titan

Området ble oppdaget i 1994 av astronomer som studerte data fra Hubble-teleskopet i infrarøde bølgelengder, og har senere blitt observert i mer detalj av romfartøyet Cassini. Xanadu er omtrent på størrelse med Australia. Det er ikke kjent på nåværende tidspunkt om det er en fjellkjede, en slette, en sjø eller noe annet.

Navnet kommer fra Xanadu, en legendarisk by som skulle befinne seg i Kina eller i Himalaya.

## Referanser


## Eksterne lenker
* Xanadu in Gazetteer of Planetary Nomenclature